CELEX: 52015PC0167
Language: hr
Date: 2015-04-17
Title: Prijedlog ODLUKE VIJEĆA o stajalištu koje treba zauzeti, u ime Europske unije, u Zajedničkom odboru EGP-a o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u (nova hrana)

|
			
		
		
		52015PC0167
		
			Prijedlog ODLUKE VIJEĆA o stajalištu koje treba zauzeti, u ime Europske unije, u Zajedničkom odboru EGP-a o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u (nova hrana) /* COM/2015/0167 final - 2015/0086 (NLE) */
			
				
		
		
			
			   	OBRAZLOŽENJE
1.           KONTEKST PRIJEDLOGA
Kako bi se osigurala potrebna pravna sigurnost
i homogenost unutarnjeg tržišta, Zajednički odbor EGP-a mora u Sporazum o
EGP-u u što kraćem roku nakon njegova donošenja uključiti cjelokupno
relevantno zakonodavstvo EU-a. 
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Cilj je nacrta Odluke Zajedničkog odbora
EGP-a (priloženog predloženoj Odluci Vijeća) izmjena Priloga II. Sporazumu
o EGP-u kako bi se u Sporazum o EGP-u uključilo sljedeće, konkretno:
(1)                   
Uredba (EZ) br. 258/97 Europskog parlamenta i
Vijeća od 27. siječnja 1997. o novoj hrani i sastojcima nove
hrane[1].
(2)                   
Uredba Komisije (EZ) br. 1852/2001 od
20. rujna 2001. o utvrđivanju detaljnih pravila o dostupnosti
određenih informacija javnosti i zaštiti informacija dostavljenih na
temelju Uredbe (EZ) br. 258/97 Europskog parlamenta i Vijeća[2].
(3)                   
Preporuka Komisije 97/618/EZ od 29. srpnja
1997. o znanstvenim aspektima i prikazu informacija potrebnih za potporu
zahtjeva za stavljanje na tržište nove hrane i sastojaka nove hrane i pripremi
izvješća o početnoj procjeni u skladu s Uredbom (EZ) br. 258/97
Europskog parlamenta i Vijeća[3].
(4)                   
Članak 38. Uredbe (EZ) br. 1829/2003
Europskog parlamenta i Vijeća od 22. rujna 2003. o genetski
modificiranoj hrani i hrani za životinje[4]
kojim se mijenja Uredba (EZ) br. 258/97.
EGP i EFTA predlažu ponajprije prilagodbu
članka 7. Uredbe (EZ) br. 258/97. U predloženom tekstu navodi se
da kada Komisija donese odluke o ovlašćivanju prema tom članku,
države EFTA-e istodobno će i u roku od 30 dana donijeti odgovarajuće
odluke.
Prilog II. Sporazumu o EGP-u treba stoga na
odgovarajući način izmijeniti.
3.           PRAVNI ELEMENTI PRIJEDLOGA
Člankom 1.
stavkom 3. Uredbe Vijeća (EZ) br. 2894/94 o rješenjima za
provedbu Sporazuma o EGP-u predviđeno je da Vijeće na prijedlog
Komisije utvrđuje stajalište o takvim odlukama koje je potrebno donijeti u
ime Unije. 
Komisija Vijeću na
donošenje daje nacrt Odluke Zajedničkog odbora EGP-a koji predstavlja
stajalište Unije. Komisija se nada da će ga što prije moći
predstaviti Zajedničkom odboru EGP-a.
2015/0086 (NLE)
Prijedlog
ODLUKE VIJEĆA
o stajalištu koje treba zauzeti, u ime
Europske unije, u Zajedničkom odboru EGP-a o izmjeni Priloga II.
(Tehnički propisi, norme, ispitivanje i potvrđivanje) Sporazumu o
EGP-u
(nova hrana)
VIJEĆE EUROPSKE UNIJE,
uzimajući u obzir
Ugovor o funkcioniranju Europske unije, a posebno njegov članak 114.
u vezi s njegovim člankom 218. stavkom 9.,
uzimajući u obzir Uredbu Vijeća (EZ)
br. 2894/94 od 28. studenoga 1994. o rješenjima za provedbu Sporazuma
o Europskom gospodarskom prostoru[5],
a posebno njezin članak 1. stavak 3.,
uzimajući u obzir prijedlog Europske
komisije,
budući da:
(1)       Sporazum o Europskom
gospodarskom prostoru[6]
(„Sporazum o EGP-u”) stupio je na snagu 1. siječnja 1994.
(2)       U skladu s
člankom 98. Sporazuma o EGP-u, Zajednički odbor EGP-a može
odlučiti izmijeniti, među ostalim, Prilog II. Sporazumu o EGP-u.
(3)       Prilog II. Sporazumu o EGP-u
sadržava posebne odredbe i rješenja koja se odnose na tehničke propise,
norme, ispitivanja i certificiranje.
(4)       Uredbu (EZ) br. 258/97
Europskog parlamenta i Vijeća[7]
treba uključiti u Sporazum.
(5)       Uredbu Komisije (EZ)
br. 1852/2001 od 20. rujna 2001.[8]
treba uključiti u Sporazum.
(6)       Preporuku
Komisije 97/618/EZ od 29. srpnja 1997.[9]
treba uključiti u Sporazum.
(7)       Člankom 38. Uredbe
(EZ) br. 1829/2003 Europskog parlamenta i Vijeća[10] izmjenjuje se Uredba
(EZ) br. 258/97 i treba ga uključiti u Sporazum.
(8)       Prilog II. Sporazumu o EGP-u
trebalo bi stoga na odgovarajući način izmijeniti. 
(9)       Stajalište Unije u
Zajedničkom odboru EGP-a trebalo bi se temeljiti na priloženom nacrtu
Odluke.
DONIJELO JE OVU ODLUKU: 
Članak 1.
Stajalište koje treba zauzeti, u ime Europske
unije, u Zajedničkom odboru EGP-a o predloženoj izmjeni Priloga II.
(Tehnički propisi, standardi, ispitivanja i certificiranje) Sporazumu o
EGP-u temelji se na nacrtu odluke Zajedničkog odbora EGP-a priloženom ovoj
Odluci.
Članak 2.
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 43, 14.2.1997., str. 1.
[2]               SL L 253, 21.9.2001., str. 17.
[3]               SL L 253, 16.9.1997., str. 1.
[4]               SL L 268, 18.10.2003., str. 1.
[5]               SL L 305, 30.11.1994., str. 6.
[6]               SL L 1, 3.1.1994., str. 3. 
[7]               Uredba (EZ) br. 258/97 Europskog Parlamenta i
Vijeća od 27. siječnja 1997. o novoj hrani i sastojcima nove
hrane, SL L 43, 14.2.1997., str. 1.
[8]               Uredba Komisije (EZ) br. 1852/2001 od
20. rujna 2001. o utvrđivanju detaljnih pravila o dostupnosti
određenih informacija javnosti i zaštiti informacija dostavljenih na
temelju Uredbe (EZ) br. 258/97 Europskog parlamenta i Vijeća,
SL L 253, 21.9.2001., str. 17.
[9]               Preporuka Komisije 97/618/EZ od 29. srpnja 1997. o
znanstvenim aspektima i prikazu informacija potrebnih za potporu zahtjeva za
stavljanje na tržište nove hrane i sastojaka nove hrane i pripremi
izvješća o početnoj procjeni u skladu s Uredbom (EZ) br. 258/97
Europskog parlamenta i Vijeća, SL L 253, 16.9.1997., str. 1.
[10]             Uredba (EZ) br. 1829/2003 Europskog parlamenta i
Vijeća od 22. rujna 2003. o genetski modificiranoj hrani i hrani za
životinje, SL L 268, 18.10.2003., str. 1.
PRILOG
ODLUKA ZAJEDNIČKOG ODBORA EGP-a 
o izmjeni Priloga II. (Tehnički propisi, norme, ispitivanje i
potvrđivanje) 
Sporazumu o EGP-u
ZAJEDNIČKI ODBOR EGP-a,
uzimajući u obzir Sporazum o Europskom
gospodarskom prostoru („Sporazum o EGP-u”), a posebno njegov
članak 98.,
budući da:
(1)              
Uredbu (EZ) br. 258/97 Europskog Parlamenta i
Vijeća od 27. siječnja 1997. o novoj hrani i sastojcima nove
hrane[1]
treba uključiti u Sporazum.
(2)              
Uredbu Komisije (EZ) br. 1852/2001 od
20. rujna 2001. o utvrđivanju detaljnih pravila o dostupnosti
određenih informacija javnosti i zaštiti informacija dostavljenih na
temelju Uredbe (EZ) br. 258/97 Europskog parlamenta i Vijeća[2] treba uključiti u
Sporazum.
(3)              
Preporuku Komisije 97/618/EZ od 29. srpnja
1997. o znanstvenim aspektima i prikazu informacija potrebnih za potporu
zahtjeva za stavljanje na tržište nove hrane i sastojaka nove hrane i pripremi
izvješća o početnoj procjeni u skladu s Uredbom (EZ) br. 258/97
Europskog parlamenta i Vijeća[3]
treba uključiti u Sporazum.
(4)              
Člankom 38. Uredbe (EZ)
br. 1829/2003 Europskog parlamenta i Vijeća od 22. rujna 2003. o
genetski modificiranoj hrani i hrani za životinje[4] izmjenjuje se Uredba
(EZ) br. 258/97 i treba ga uključiti u Sporazum.
(5)              
Ova se Odluka odnosi na zakonodavstvo o hrani.
Zakonodavstvo o hrani ne primjenjuje se na Lihtenštajn sve dok je primjena
Sporazuma između Europske zajednice i Švicarske Konfederacije o trgovini
poljoprivrednim proizvodima proširena na Lihtenštajn, kako je utvrđeno u
uvodu poglavlja XII. Priloga II. Sporazumu o EGP-u. Ova se Odluka
stoga ne primjenjuje na Lihtenštajn.
(6)              
Prilog II. Sporazumu o EGP-u trebalo bi stoga na
odgovarajući način izmijeniti,
DONIO JE OVU ODLUKU:
Članak 1.
Poglavlje XII. Priloga II. Sporazumu o EGP-u
mijenja se kako slijedi:
1.           Nakon točke 97. (Uredbe
(EU) br. 1169/2011 Europskog parlamenta i Vijeća) umeće se
sljedeće:
„98.   31997 R 0258: Uredba (EZ)
br. 258/97 Europskog Parlamenta i Vijeća od 27. siječnja
1997. o novoj hrani i sastojcima nove hrane (SL L 43, 14.2.1997.,
str. 1.), kako je izmijenjena:
–              
32003 R 1829: Uredbom
(EZ) br. 1829/2003 Europskog parlamenta i Vijeća od 22. rujna
2003. (SL L 268, 18.10.2003., str. 1.),
–              
32008 R 1332: Uredbom
(EZ) br. 1332/2008 Europskog parlamenta i Vijeća od 16. prosinca
2008. (SL L 354, 31.12.2008., str. 7.).
Odredbe ove Uredbe za
potrebe ovog Sporazuma čitaju se sa sljedećim prilagodbama:
Članak 7. čita se sa sljedećim
prilagodbama:
‚Kada
Komisija donese odluke o odobrenju, države EFTA-e istodobno će i u roku od
30 dana od odluke Zajednice donijeti odgovarajuće odluke. Zajednički
odbor EGP-a obavješćuje se i periodički objavljuje popise takvih
odluka u Dodatku o EGP-u Službenom listu.
U
slučaju neslaganja između ugovornih stranaka u pogledu tumačenja
ovih odredbi, dio VII. Sporazuma primjenjuje se mutatis mutandis.’
99.    32001 R 1852: Uredba Komisije (EZ)
br. 1852/2001 od 20. rujna 2001. o utvrđivanju detaljnih pravila
o dostupnosti određenih informacija javnosti i zaštiti informacija
dostavljenih na temelju Uredbe (EZ) br. 258/97 Europskog parlamenta i Vijeća
(SL L 253, 21.9.2001., str. 17.).”
2.           Pod naslovom „AKTI KOJE DRŽAVE
EFTA-e I NADZORNO TIJELO EFTA-e MORAJU UZETI U OBZIR” nakon
točke 16. dodaje se sljedeća točka (Preporuka Komisije
2013/647/EU):
„17.   31997 H 0618: Preporuka Komisije
97/618/EZ od 29. srpnja 1997. o znanstvenim aspektima i prikazu
informacija potrebnih za potporu zahtjeva za stavljanje na tržište nove hrane i
sastojaka nove hrane i pripremi izvješća o početnoj procjeni na
temelju Uredbe (EZ) br. 258/97 Europskog parlamenta i Vijeća (SL
L 253, 16.9.1997., str. 1.).”
Članak 2.
Tekstovi Uredbi (EZ) br. 258/97, (EZ)
br. 1852/2001 i (EZ) br. 1829/2003, (EZ) te Preporuke 97/618/EZ
na islandskom i norveškom jeziku, koji se objavljuju u Dodatku o EGP-u Službenog
lista Europske unije, vjerodostojni su.
Članak 3.
Ova Odluka stupa na snagu […],
pod uvjetom da su sve obavijesti iz članka 103. stavka 1.
Sporazuma podnesene Zajedničkom odboru EGP-a*.
Članak 4.
Ova se Odluka objavljuje u odjeljku o EGP-u Službenog
lista Europske unije i u Dodatku o EGP-u Službenom listu Europske unije.
Sastavljeno u Bruxellesu […].
                                                                       Za
Zajednički odbor EGP-a
                                                                       Predsjednik
                                                                       […]
                                                                       
                                                                       
                                                                       Tajnici
                                                                       Zajedničkog
odbora EGP-a
                                                                       […]
[1]               SL L 43, 14.2.1997., str. 1.
[2]               SL L 253, 21.9.2001., str. 17.
[3]               SL L 253, 16.9.1997., str. 1.
[4]               SL L 268, 18.10.2003., str. 1.
*
[Ustavni zahtjevi nisu navedeni.] [Ustavni zahtjevi su navedeni.]